stanford-oval/wikipedia huggingface dataset:
רק"ם סיור קל
פיתוח

הצבא הגרמני החל לשנות את התפיסה הטקטית שלו במהלך השנים בין מלחמות העולם כאשר פיקוד הצבא התחיל לפתח ולשלב כלי רכב משוריינים קלים בין שורות הצבא בעיקר בחיל הפרשים, זאת בעקבות לקחי הקרבות הסטטיים של מלחמת העולם הראשונה ומשום ההגבלות החריפות על נפח הצבא שנקבעו בחוזה ורסאי.

לכלי הרכב המשוריינים שיוצרו במהלך מלחמת העולם הראשונה כמו ה-Panzerkraftwagen Daimler/15 נוספו כלי רכב משוריינים קלים יותר ובעלי עבירות גבוהה יותר, כתגובה לצרכים הטקטיים המשתנים של הצבא הגרמני.
אחד מן הרכבים הנפוצים ביותר בתקופת בין המלחמות, הוכנס לשירות בשנת 1933, היה ה-Sd.Kfz. 13 שכונה על ידי החיילים 'האמבטיה' (Bathtub) זאת על שום צורתו המעוגלת והפתוחה כלפי מעלה. תכנון המחליף ל-Sd.Kfz. 13 החל בשנת 1935 והסתיים עם ייצור ה-Sd.Kfz. 221 ושילובו בצבא הגרמני החל משנת 1937. הכלי החדש נבנה עם דגש על העקרונות של רק"ם קל - עבירות, מהירות וטווח פעולה. בפועל, הציגו הרכבים יכולות גבוהות רק בתנאי שטח טובים. ייצור הכלים בסדרה פסק בשנת 1942 לטובת כלי רכב משוריינים כבדים יותר כמו ה-Sd.Kfz. 231, אך חלק מהכלים המשיכו לשרת בצבא הגרמני עד סוף המלחמה.
דגמים > Sd.Kfz. 221

הדגם הראשוני בסדרה, דגם בעל מיגון 14.5 מ"מ בקדמת הכלי, הנעת 4X4, מהירות מרבית של 46 קמ"ש וצריח קטן ופתוח שהורכב עליו מקלע 7.92 מ"מ מסוג MG34. ה-Sd.Kfz. 221 כלל צוות של נהג ומפקד\מקלען. בגרסאות מאוחרות יותר הוחלף המקלע בתותח נ"ט 28 מ"מ.
דגמים > Sd.Kfz. 222

דגם המבוסס על ה-Sd.Kfz. 221 אך בעל חימוש תותח 20 מ"מ ומקלע MG34 מקביל, שניהם רכובים על צריח פתוח כמו בדגם הקודם אך בעל מסגרת רשת עליונה כנגד רימונים. גם לדגם זה הייתה גרסה מאוחרת בעלת תותח נ"ט 28 מ"מ. ה-Sd.Kfz. 222 היה נפוץ בהרבה מקודמו החל מהופעתו בצבא גרמניה בשנת 1938 וכלל שני אנשי צוות, כאשר בגרסאות בעלות מערכת קשר נוסף איש צוות שלישי.
דגמים > Sd.Kfz. 223

ה-Sd.Kfz. 223 Panzerspähwagen היה דגם המבוסס על ה-Sd.Kfz. 222 בעל צריח קטן יותר וחימוש של מקלע אחד. בכלי הותקנה מערכת קשר שכללה רדיו פנימי ואנטנה, בכלי זה היו שלושה אנשי צוות כאשר השלישי מפעיל את ציוד הקשר.
דגמים > Sd.Kfz. 261\Sd.Kfz. 260

שני הדגמים כונו Kleiner Panzerfunkwagen (בעברית: רכב קשר משוריין קטן), הדגמים התבססו על המבנה של ה-Sd.Kfz. 221 וצוות של ארבעה (נהג, מפקד ושני מפעילי קשר). הדגמים נבדלו בסוג האנטנה שהרכיבו אנטנה אנכית או אנטנת 'מסגרת' אופקית.
הערות שוליים

↑  German armored cars & reconnaissance half-tracks 1939-45, בריאן פרט, הוצאת אוספרי, 1999.
| רק"מ של גרמניה הנאצית מימי מלחמת העולם השנייה |
| --- | --- | --- |
| טנקים קלים | פאנצר 35(t) • פאנצר 38(t) • פאנצר סימן 1 • פאנצר סימן 2 |  |
| טנקים בינוניים | פאנצר סימן 3 • פאנצר סימן 4 • פנתר |  |
| טנקים כבדים | טיגר 1 • טיגר 2 (קינגסטיגר) |  |
| משחיתי טנקים | פנצרייגר 1 • מארדר 1 • מארדר 2 • מארדר 3 • יאגדפנצר 38(t) הצר • נאזהורן • יאגדפנצר 4 • יאגדפנתר • אלפנט • יאגדטיגר • RSO |  |
| תותחי סער | שטוג סימן 3 • שטוג סימן 4 • שטורמהוביץ 42 • ביסון  • שטוג 33B • ברומבר • שטורמטיגר |  |
| ארטילריה מתנייעת | וספה • הומל • קרל גרט • לוריין 37L • גריל • פאנצר 1 siG33 • פאנצר 2 siG33 • פאנצרוורפר |  |
| רק"ם נגד מטוסים | פלאקפאנצר 38(t) • פלאקפאנצר 1 • פלאקפאנצר 4 |  |
| כלי רכב משוריינים | רק"ם סיור קל: Sd.Kfz. 223 • Sd.Kfz. 222 • Sd.Kfz. 221   רק"ם סיור כבד:  Sd.Kfz. 231 • 232 • 233 • 234 • 263 • 247 • M35 ADGZ |  |
| זחל"מים | Sd.Kfz. 2 • 4 • 6 • 7 • 8 • 9 • 10 • 11 • Sd.Kfz. 250 • 251  • 252 • 253 • 254 • SWS |  |
| רק"ם ניסיוני | פאנצר סימן 7 • פאנצר סימן 8 • נויבאופארצויג • שטורר אמיל • הוישרק 10 • פנתר 2 • פרויקט טנקי ה-E • ראט P.1000 • לנדקרוזר P.1500 • קוגלפנצר |  |
Sd.Kfz. 221 ברוסיה
ריצ'רד אולני

ריצ'רד אולני (באנגלית: Richard Olney;‏ 15 בספטמבר 1835 –  8 באפריל 1917) היה מדינאי אמריקאי שכיהן כתובע הכללי וכמזכיר המדינה של ארצות הברית תחת הנשיא גרובר קליבלנד.
ביוגרפיה

אולני נולד באוקספורד, מסצ'וסטס. את לימודיו האקדמיים סיים באוניברסיטת בראון (1856) ובבית הספר למשפטים של אוניברסיטת הרווארד (1858). בשנת 1859 הוא החל לעסוק בעריכת דין בבוסטון ובשנת 1874 נבחר לבית הנבחרים של מסצ'וסטס.
בשנים 1893–1895 כיהן אולני כתובע הכללי בממשלו של הנשיא גרובר קליבלנד. בשנת כהונתו הראשונה פרצה שביתת פולמן (בה שבתו עובדי חברתו של ג'ורג' פולמן לייצור רכבות). אולני יזם, לראשונה בתולדות המדינה, את התערבות כוחות הביטחון בהפגנות המחאה והורה על הוצאת צווי מניעה למחאה אלימה.
לאחר מותו של מזכיר המדינה ולטר גרשם מונה אולני כמחליפו. בתפקיד זה הוא כיהן בשנים 1895 - 1897, ובתקופתו הועלה דרג נציגויותיה של ארצות הברית לשגרירות. כן הוא השתתף ביישוב מחלוקת הגבולות בין ונצואלה לבין גיאנה הבריטית.
לאחר סיום תפקידו שב אולני לעסוק בעריכת דין.
לקראת הבחירות לנשיאות ארצות הברית ב-1904 התמודד אולני על המועמדות מטעם המפלגה הדמוקרטית, ובהצבעה בוועידת המפלגה זכה ב-38 קולות. .
רינת עמנואל

| --- | --- |

 לידה:  1966 (בת 58 בערך) 
 מוקד פעילות:  ישראל 
 שפה מועדפת:  עברית 
 
רינת עמנואל (נולדה ב-1966) היא זמרת, מעבדת ומלחינה ישראלית. עמנואל הייתה מכוכבי להקת הנח"ל בשנות ה-80. היא בתו של הזמר יצחק עמנואל.
קריירה

עמנואל הופיעה לראשונה בגיל תשע בפסטיבל שירי ילדים מס' 6 (1975) לצד "האחים והאחיות", בשיר "שוקי התוכי". במהלך לימודיה בתיכון, הייתה חלק מלהקת "צופי תל אביב" ובשנת 1985 השתתפה בתוכנית "התחדשות" שביים צדי צרפתי.
לאחר שחרורה מצה"ל, החלה עמנואל בלימודי משחק בסטודיו ניסן נתיב וכן בסטודיו לי שטרסברג. היא השתתפה בהצגות "הרוטשילידים" ו"קשה להיות יהודי" בתיאטרון היידישפיל ובהופעות מוזיקליות שונות וכן בסרט "הגרעין הקשה". כמו כן השתתפה במחזה "לידה של וונוס", בקברט הסאטירי "עכביש על מצחו של הרצל", במחזמר "שיער" ובקברט הסאטירי "פצצת טום".
אלבומים וסינגלים

מקום שמור (אלבום), 2008
למדי אותי לבכות (סינגל), מתוך הפרויקט שיר וזיכרון תשע"ה, 2015
Solo una lagrima (סינגל), 2016
כובע קש (סינגל), 2021
רכבת העמק (סינגל), 2021.
לקריאה נוספת

יעקב בר-און, ‏בעיצומה של התקופה הקשה, "כובע קש" הוא בדיוק השיר שייחלנו לו, באתר מעריב אונליין, 30 בינואר 2021
קול ההתחלות - רינת עמנואל, טל גורדון, הבמה, 22/09/2008
הערות שוליים

↑  שירי פסטיבל שירי ילדים מס' 6 (1975)
↑  להקת הנח"ל - התחדשות
↑  רינת עמנואל, באתר qube
↑  הצגות בתיאטרון היידישפיל
↑  הגרעין הקשה, בספר הקולנוע הישראלי
↑  המופע – "אשה ורודה", מתוך שירי שולמית ספיר-נבו
| --- | --- |
בקרת זהויות :  NLI: 987007305074005171  ISNI: 0000 0000 6896 7104  LCCN: n2017069623  VIAF: 97567974   WorldCat (עם VIAF): 97567974
רשימת הריבאונדרים המובילים בתולדות ה-NBA

וילט צ'מברלין (מימין), הריבאונדר המוביל בתולדות ה-NBA
רשימה זו מציגה את 30 שחקני ליגת ה-NBA אשר אספו את מספר הריבאונדים הרב ביותר בליגה. הנתונים מתייחסים לעונה הסדירה בלבד. הנתונים של פלייאוף ה-NBA התפרסמו ברשימת הריבאונדרים המובילים בתולדות פלייאוף ה-NBA. יש לציין כי הליגה החלה לעקוב אחר ריבאונדים כנתון סטטיסטי רק החל מעונתה הרביעית – עונת 1950/1951.
הריבאונדר המוביל בתולדות ה-NBA הוא וילט צ'מברלין, אשר לאורך 14 עונותיו בליגה הוריד 23,924 ריבאונדים בסך הכול. מאז הקמת ה-NBA החזיקו בתואר "הריבאונדר המוביל" ארבעה שחקנים שונים: דולף שייז (1950–1952 ו-1954–1962), ג'ורג' מייקן (1952–1954), ביל ראסל (1962–1971) וצ'מברלין (מאז שנת 1971).
רינת זלץ לוין

| --- | --- |
אין תמונה חופשית
 לידה:  9 ביולי 1976 (בת 48) חיפה, ישראל ישראל
 עמדה:  גארד, סמול פורוורד
 גובה:  1.78 מטר
 מספר:  5
 קבוצות כשחקנית
 1988–1991   1991–1992   1992–1994   1994–1995   1996–1998   1998   1998–1999   1999–2000   2000–2003   2003–2004:  הפועל חיפה   הפועל קישון (עמק יזרעאל)   הפועל חיפה   אוניברסיטת מיאמי   בנות הרצליה   א.ס רמת השרון   בני יהודה   הפועל גליל עליון   נירוסופט כרמיאל   הפועל חיפה מוצקין
 
רינת זלץ-לוין (נולדה ב-9 ביולי 1976) היא כדורסלנית עבר ישראלית ששיחקה בעמדת הגארד-סמול פורוורד.
ביוגרפיה

זלץ-לוין החלה את דרכה בגיל 12 במחלקת הנערות של הפועל חיפה, איתה זכתה בגמר גביע המדינה לנערות. משם עברה כבר בגיל 15 להפועל קישון - ליגת על נשים לעונה אחת, באותה העונה העפילה הקבוצה לגמר גביע מדינה לנשים ולחצי גמר הפלייאוף. לאחר אותה עונה חזרה להפועל חיפה לליגת העל נשים. זלץ-לוין דחתה את שירותה הצבאי בשנה ונסעה באוגוסט 1994 לאוניברסיטת מיאמי שבארצות הברית שם שיחקה כדורסל בליגת הביג איסט (נבחרה לחמישיית רוקיז העונה). לאחר שנה חזרה מארצות הברית והשלימה את שירותה הצבאי (קיבלה מעמד של ספורטאית מצטיינת). זלץ-לוין שיחקה בבנות הרצליה במשך שנתיים (הקבוצה העפילה לחצי גמר פלייאוף וזלץ סיימה כמלכת הסלים הישראלית), לאחר מכן עברה לקבוצת א.ס רמת השרון, ובאמצע העונה ביצעה הקבוצה טרייד וזלץ-לוין עברה לבני יהודה עד תום השנה (מקום שלישי בתום העונה). זלץ-לוין שיחקה בעונת 1999 בהפועל גליל עליון (סיימו את הליגה במקום הרביעי). בתום העונה חתמה זלץ-לוין לשלוש עונות בקבוצת נירוסופט כרמיאל. הישגים בולטים בנירוסופט כרמיאל: חצי גמר גביע המדינה בשנת 2000, שני גמרי פלייאוף ב-2000 וב-2001. קבוצת נירוסופט כרמיאל התפרקה בשנת 2003 וזלץ-לוין עברה להפועל חיפה מוצקין (העפילו לגמר גביע המדינה ולחצי גמר הפלייאוף). בחודש אוקטובר 2004 הודיעה זלץ-לוין על פרישה (לאחר לידת בנה הבכור יובל).
נבחרת ישראל

זלץ-לוין שיחקה בנבחרת הקדטיות, נבחרת הנערות ונמנתה על סגל נבחרת ישראל בוגרות משנת 1995 עד 2004. השתתפה בתשעה טורנירי קדם-אליפות אירופה וחצי גמר אליפות אירופה. הייתה שותפה להעפלה לגמר אליפות אירופה ב-2003, אבל לא נכללה בסגל באליפות עצמה (הריון עם בנה הבכור). בסך הכל השתתפה ב-37 משחקים רשמיים בהם קלעה 166 נקודות. מאזן המשחקים הכללי כולל המשחקים הלא-רשמיים הוא 95. שיא הנקודות עומד על 15 נקודות בניצחון על נבחרת שווייץ ב-20.5.1999.
מפעלים אירופאים

שיחקה 3 עונות בגביע רונקטי - עם גליל עליון ב-1999, ועם נירוסופט כרמיאל ב-2001 וב-2002. ב-2001 הייתה שותפה להעפלה של כרמיאל לשמינית הגמר. השתתפה ב-17 משחקים בהם קלעה 101 נקודות. משחק השיא - 15 נקודות נגד דינמו קורצק, 89-80 ב-17.10.2001.
הישגים בקבוצות

שני גמרי גביע: 1992 עם הפועל קישון, 2004 עם חיפה/מוצקין
חצי גמר גביע: 2000 עם נירוסופט כרמיאל
שני גמרי פלייאוף: עם כרמיאל ב-2000 ו-2001
חמישה חצאי גמר פלייאוף: 1992 עם קישון, 1996 עם הרצליה, 1998 עם בני יהודה (מקום שלישי ללא פלייאוף), 1999 עם גליל (מקום רביעי ללא פלייאוף), 2004 עם חיפה/מוצקין
חיים אישיים

זלץ-לוין היא בתם של אמירה וברוך זלץ. אמירה הייתה שחקנית נבחרת ישראל בכדורסל, ברוך היה שופט ומאמן כדורסל ושימש כיו"ר ההסתדרות במרחב חיפה. אחותה לימור זלץ (אנ') הייתה אלופת ישראל בטניס וכן זכתה בשני טורנירי גראנד סלאם בזוגות לנערות: ווימבלדון ואליפות אוסטרליה הפתוחה. אחיה, טל היה שופט כדורסל. היא נשואה למוטי לוין, אם ל-3 ילדים ומתגוררת בחיפה.
רוביה ראשיד

| --- | --- |
אין תמונה חופשית
 לידה:  30 ביולי 1977 (בת 47) 
 השכלה:  אוניברסיטת ניו יורק 
 תקופת הפעילות:  מ-2005 
 
רוביה שרה ראשיד (באנגלית: Robia Sara Rashid ; נולדה ב-30 ביולי 1977) היא כותבת ומפיקת טלוויזיה אמריקאית.  היא ידועה כיוצרת של הסדרה המקורית של נטפליקס "לא טיפוסי". ראשיד הייתה גם העורכת, והמפיקה של סדרת הסיטקום של CBS "איך פגשתי את אמא".
ביוגרפיה

ראשיד נולדה וגדלה בצפון ורמונט, ארצות הברית.  אביה מפקיסטן ומוצא משפחתה של אמה מאנגליה ואירלנד. משפחתה הושפעה מאוד מתרבות שנות ה-60, והוריה היו, כפי שהיא מתארת אותם, היפים.
לראשיד תואר ראשון בחינוך ותואר שני באמנויות יפות בתוכנית הכתיבה הדרמטית בבית הספר לאמנויות על שם טיש באוניברסיטת ניו יורק עם תואר שני מ-2005.
קריירה

ראשיד החלה את הקריירה בעבודה בארגון ללא מטרות רווח בקרן Posse בתוכנית מלגות, שם חנכה ילדי בית ספר בבוסטון.
מאוחר יותר היא הייתה מחזאית בעיר ניו יורק לפני שהתחילה לעבוד ברשת טלוויזיה.
הפרופסור לכתיבה של ראשיד באוניברסיטת ניו יורק, סינדי צ'ופאק, שיתפה תסריט של ראשיד עם הסוכנת שלה, מה שהוביל לעבודת כתיבה של פרק אחד בעונה האחרונה של "ויל וגרייס", אותה קיבלה מיד לאחר שסיימה את התואר השני ב-2005.
מ-2008 עד 2012 עבדה ראשיד בתוכנית הטלוויזיה "איך פגשתי את אמא", שם התחילה את דרכה ככותבת ובסופו של דבר הפכה למפיקה ראשית. מ-2014 עד 2015, ראשיד גם הפיקה וכתבה פרק של סדרת הטלוויזיה, "הגולדברגים".
ראשיד היא היוצרת של תוכנית הטלוויזיה "לא טיפוסי", קומדיה של נטפליקס ששודרה לראשונה ב-2017 על צעיר על הספקטרום האוטיסטי. בתוכנית כיכבו קיר גילכריסט, בריג'ט לנדי-פיין, מייקל רפפורט וג'ניפר ג'ייסון לי. התוכנית הייתה מועמדת לפרס סטלייט ולפרס פיבודי.
חיים אישיים

ראשיד נשואה למייקל אופנהאוזן. יש להם שני ילדים. היא גרה בלוס אנג'לס.
פילמוגרפיה

2005: סרט הטלוויזיה "אוניברסיטת פלייס" - כותבת
2006: סדרת הטלוויזיה "וויל וגרייס" - כותבת (פרק אחד)
2007: סדרת הטלוויזיה "The Loop" - כותבת (2 פרקים), כותבת בצוות (פרק אחד)
2007-2008: סדרת הטלוויזיה "זרים באמריקה" -כותבת (2 פרקים)
2008-2012: סדרת הטלוויזיה "איך פגשתי את אמא" - מפיקה מפקחת (24 פרקים), מפיקה שותפה (24 פרקים), עורת סיפור בכירה (24 פרקים), עורכת סיפור (24 פרקים), כותבת (5 פרקים)
2011: סדרת הטלוויזיה "המתמחה" - מפיקה שותפה (3 פרקים)
2012: סדרת הטלוויזיה "Friend Me" - מפיקה שותפה (8 פרקים), כותבת (פרק אחד)
2013: סדרת הטלוויזיה "במחנה" - מפיקה יועצת (פרק אחד), כותבת (פרק אחד: "החתונה")
2014: סדרת הטלוויזיה "Bad Teacher" -מפיקה יועצת (12 פרקים)
2014-2015: סדרת הטלוויזיה "הגולדברגים" – מפיקה שותפה (24 פרקים), כותבת (פרק אחד)
2017-2021: סדרת הטלוויזיה "לא טיפוסי"- יוצרת (38 פרקים), מפיקה בפועל (18 פרקים), כותבת (9 פרקים), במאית (פרק אחד)
הערות שוליים

↑  "Robia S Rashid, United States Public Records, 1970-2009". FamilySearch.
↑  Maria Elena Fernandez, Atypical Creator Robia Rashid on Autism: ‘I Had to Do a Lot of Real Learning’, Vulture, ‏2017-08-15 (באנגלית)
↑  Boucher, Ashley (11 באוגוסט 2017). "'Atypical' Aims to Give Platform to 'Voices That Are Not Often Heard'". TheWrap. {{cite news}}:  (עזרה)
↑  "Netflix, ABC Portrayals Of Autism Still Fall Short, Critics Say". KPBS Public Media (באנגלית). 11 באוגוסט 2017. נבדק ב-2021-08-28. {{cite web}}:  (עזרה)
1 2 3  Dino-Ray Ramos,Amanda N'Duka, Dino-Ray Ramos, Amanda N'Duka, New Hollywood Podcast: ‘Atypical’s Robia Rashid Talks Portrayal Of Autism On TV, Possibilities For Season 3, Deadline, ‏2018-10-17 (באנגלית אמריקאית)
1 2  Make With The Funny: An Interview With Robia Rashid | writing pad, web.archive.org, ‏2014-06-26
1 2 3  Bryn Sandberg, ‘Atypical’ Creator Robia Rashid Inks New Overall Deal with Sony TV, The Hollywood Reporter, ‏2017-10-06 (באנגלית אמריקאית)
↑  Ramos, Dino-Ray; N'Duka, Amanda; Rashid, Robia (17 באוקטובר 2018). "New Hollywood Podcast: 'Atypical's Robia Rashid Talks Portrayal Of Autism On TV, Possibilities For Season 3" (Audio podcast). Deadline Hollywood (באנגלית). {{cite news}}:  (עזרה)
↑  Farmer, Ann (25 באוגוסט 2017). "Nixing the Norms "I never feel normal," says the writer-producer who explores a teen's life on the autism spectrum". Emmy magazine. No. 7. {{cite news}}:  (עזרה)
↑  Andreeva, Nellie (17 באוקטובר 2016). "Netflix Greenlights Autism Comedy From The Goldbergs' Duo; Jennifer Jason Leigh, Keir Gilchrist & Michael Rapaport To Star". Deadline Hollywood. {{cite news}}:  (עזרה)
↑  "Obituary: POBUDA, Commander Louis F., USN Ret". Hartford Courant. 1 בינואר 2009. {{cite news}}:  (עזרה)
↑  Penrod, Shannon; Asner, Matt; Rashid, Robia (2017). "All About 'Atypical' - Creator Robia Rashid" (Video interview) (באנגלית).
רשימת הנשים (איסלנד)

| --- | --- |
 מדינה:  איסלנד איסלנד
 שם רשמי:  רשימת הנשים
 מנהיגים:  לא היה מנהיג רשמי
 תקופת הפעילות:  1983–2000 (כ־17 שנים)
 אידאולוגיות:  פמיניזם
 שיא כוחה:  6 (1987)
 שפל כוחה:  3 (1983)
 התמזגה לתוך:  הברית הסוציאל-דמוקרטית, מפלגת השמאל הירוק
 מטה:  רייקיאוויק 
 צבעים רשמיים:  וורוד
 
רשימת הנשים (באיסלנדית: Samtök um kvennalista) הייתה מפלגה פוליטית שפעלה בין השנים 1983–2000. המפלגה שמה בראש מעייניה את הפמיניזם.
בשנת 1999 כרתה המפלגה ברית יחד עם עוד שלוש מפלגות אחרות (המפלגה הסוציאל-דמוקרטית, הברית העממית והתעוררות לאומית) ובשנת 2000 הריצה המשותפת הביאה לאיחוד מלא בין המפלגות שנקראו הברית הסוציאל-דמוקרטית. יחד עם זאת, אחרי ההחלטה להביא לאיחוד מלא בין ארבע המפלגות, כמחצית מרשימת הנשים עזבה את המפלגה אל מפלגת השמאל הירוק.
אינגיביירג סולרון גיסלדוטיר, מי שהייתה שרת החוץ, ראשת עיריית רייקיאוויק ויושבת ראש הברית הסוציאל-דמוקרטית, התחילה את דרכה הפוליטית ברשימת הנשים.
תוצאות בחירות

| בחירות | בחירות | קולות | % | מושבים | +\- | ממשלה |
| --- | --- | --- | --- | --- | --- | --- |
| 1995 | 1995 | 8,031 | 4.9 | 3 / 63 | 2 | אופוזיציה |
| 1991 | הבית העליון | 13,069 | 8.3 | 2 / 21 | - | אופוזיציה |
| 1991 | הבית התחתון | 13,069 | 8.3 | 3 / 42 | 1 | אופוזיציה |
| 1987 | הבית העליון | 15,470 | 10.01 | 2 / 21 | 1 | אופוזיציה |
| 1987 | הבית התחתון | 15,470 | 10.01 | 4 / 42 | 2 | אופוזיציה |
| 1983 | הבית העליון | 7,125 | 5.5  | 1 / 20 | חדש | אופוזיציה |
| 1983 | הבית התחתון | 7,125 | 5.5  | 2 / 40 | חדש | אופוזיציה |
הערות שוליים

↑  Pamela Paxton, Melanie M. Hughes, Women, Politics, and Power: A Global Perspective, Pine Forge Press, 2007-03-06, ISBN 978-1-4129-2742-0. (באנגלית)
1 2 3  Nohlen & Stöver
רדיו להיטים עכשוויים

רדיו להיטים עכשוויים (הידוע גם בשמות CHR, להיטים עכשוויים, רשימת להיטים, להיטים נוכחיים, מוזיקת להיטים, טופ 40, או רדיו פופ) הוא פורמט רדיו הפועל בארצות הברית, ברזיל, בריטניה, אירלנד, קנדה, ניו זילנד, אוסטרליה, הפיליפינים, אינדונזיה, מלזיה, סינגפור, סין, הונג קונג, טאיוואן, יפן, קוריאה הדרומית, טרינידד וטובגו ודרום אפריקה.
הרדיו מתמקד בשידור מוזיקה פופולרית עדכנית חוזרת ונשנית, כפי שנקבע על בסיס מצעדי הפזמונים המובילים ברחבי העולם. המונח רדיו להיטים עכשוויים נטבע בתחילת שנות השמונים על ידי מגזין Radio & Records כדי לייעד את 40 תחנות הרדיו המובילות, שהמשיכו לנגן להיטים מכל סוגי הז'אנרים. בהמשך, התפצלו הז'אנרים לתת-ז'אנרים כמו מוזיקה עכשווית למבוגרים ומוזיקה אורבנית.
המונח "טופ 40" מתייחס לדירוג של 40 הלהיטים העכשוויים במצעדי הפזמונים. בהמשך, החלו מצעדים לדרג 50 שירים ("טופ 50"), 100 שירים ("טופ 100", דוגמה: בילבורד הוט 100) וכולי.
וריאציות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
וריאציות > CHR מיינסטרים

ידוע גם בשם CHR / פופ או CHR טין. פורמט רדיו שמנגן בעיקר פופ ודאנס ולעיתים גם מוזיקה אורבנית, מוזיקה אלטרנטיבית, רוק, מוזיקת עולם ומוזיקת קאנטרי. מכונה לעיתים קרובות "טופ 40". דוגמאות לתחנות CHR / פופ בארצות הברית, ברזיל והפיליפינים כוללות את: WHTZ בניו יורק, KIIS-FM ו-KAMP-FM בלוס אנג'לס, Jovem Pan ו-Jovem Pan FM בברזיל, KLUC בלאס וגאס, KRBE ביוסטון, KXXM ו-KTFM בסן אנטוניו, WIOQ בפילדלפיה, WXKS-FM ו-WODS בבוסטון, WKSC-FM ו-WBBM-FM בשיקגו, WFLZ בטמפה / סיינט פיטרסברג, WHYI במיאמי, WNCI בקולומבוס, WZPL באינדיאנפוליס, KDWB במיניאפוליס / סיינט פול, ו-87.5 FM1, Magic 89.9 ו-99.5 Play FM במנילה.
וריאציות > CHR למבוגרים

תחנות רדיו אלה, הן בדרך הכלאה של רדיו הלהיטים העכשוויים (CHR / פופ) עם רדיו השירים העכשוויים למבוגרים. תחנת רדיו זו, משדרת בתוכה מוזיקאים עם סגנון דומה כמו ריהאנה, פוסט מאלון, חאליד, ליזו, בלאק אייד פיז, דה ויקנד, דוג'ה קאט ובלאקבר, לצד אמני מיינסטרים שעוסקים במוזיקת פופ, רוק וכולי.
דוגמאות בארצות הברית לפורמט רדיו שכזה הן: WKRQ בסינסינטי, WWMX בבולטימור, WKFR-FM בקלמזו, WROK ברוקפורד, WKCI בניו הייבן, WZYP בהאנטסוויל, KBMX בדולות', WMXZ בצ'ארלסטון וכולי.
וריאציות > CHR קצבי

ידוע גם בשם CHR / קצבי, או CHR / אורבני. תחנות רדיו אלה מתמקדות במוזיקת היפ הופ ובמוזיקת דאנס-פופ. ישנם הבדלים בין CHR / קצבי ל-CHR / אורבני; תחנות אורבניות לרוב ישמיעו שירי R&B ונשמה בעוד CHR / קצבי ישמיעו שירים מסוגת הפופ, דאנס-פופ, EDM, אלקטרוני וכדומה.
פורמטים ותחנות רדיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פורמטים ותחנות רדיו > ברזיל

Jovem Pan‏ – CHR/News/Pop/Top40 רשת רדיו
Jovem Pan FM‏ – CHR/Pop/Top40 רשת רדיו
Mix FM‏ – CHR/Pop רשת רדיו
פורמטים ותחנות רדיו > טרינידד וטובגו

951 Remix, פורט אוף ספיין
Hott 93, פורט אוף ספיין
Star 947, פורט אוף ספיין
Music Radio 97, פורט אוף ספיין
Platinum Hits 103.5, פורט אוף ספיין
Heartbeat 104.1, ולסיין
פורמטים ותחנות רדיו > גיאנה

Mix 90.1FM, ג'ורג'טאון
פורמטים ותחנות רדיו > הממלכה המאוחדת

BBC Radio 1
The Capital FM Network, גלובל רדיו CHR/Pop רשת תחנות רדיו בממלכה המאוחדת.
The Hits Radio Network, רדיו באואר CHR/Pop רשת תחנות רדיו בממלכה המאוחדת.
פורמטים ותחנות רדיו > איטליה

RTL 102.5
רדיו קיס קיס
פורמטים ותחנות רדיו > אוסטרליה

KIIS 106.5, סידני
2Day FM, סידני
The Edge 96.ONE, סידני
פוקס FM, מלבורן
KIIS 101.1, מלבורן
HIT 105, בריזבן
HIT 107, אדלייד
HIT 92.9, פרת'
פורמטים ותחנות רדיו > אינדונזיה

RRI פרוגרמה 2
Gen 98.7 FM Jakarta
Gen 103.1 FM Surabaya
96.7 Hitz FM Jakarta
טראקס FM
Prambors FM
גלובל רדיו
הערות שוליים

↑  All Access Hot AC chart, https://www.allaccess.com/mediabase/q/report/sevenDay/format/A2/panel/R/detail/C/reportType/R
↑  Ofcom| About radio formats
↑  What you should know about UK stations Hits Radio and Greatest Hits Radio, Bournemouth Echo (באנגלית)
רכס אייזנהאואר

| --- | --- |

 מידע כללי
 על שם:  דווייט אייזנהאואר 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  74°15′S 162°15′E﻿ / ﻿74.25°S 162.25°E﻿ / -74.25; 162.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס אייזנהאואר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס אייזנהאואר he
 
רכס אייזנהאואר (באנגלית: Eisenhower Range) הוא רכס הרים בארץ ויקטוריה שביבשת אנטארקטיקה. הוא נקרא על שם הנשיא ה-34 של ארצות הברית דווייט אייזנהאואר.
אורכו של הרכס הוא כ-72 קילומטר. הנקודה הגבוהה ביותר בו מתנשאת לגובה של 3,070 מטר. נמצאים בו הר בקסטר (2,430 מטר) והר ננסן (2,740 מטר).
הרכס מופה באופן מפורט על ידי הסקר הגאולוגי של ארצות הברית על בסיס סיורים וכן צילומי אוויר שנערכו על ידי צי ארצות הברית בשנים 1955-‏1963. שמו ניתן לו על ידי הוועדה המייעצת לשמות אנטארקטיים של ארצות הברית. הוועדה בחרה את השם מאחר שאייזנהאואר היה הנשיא ב-1954, כאשר החל מבצע דיפ פריז האמריקאי לחקר אנטארקטיקה.
רפאל אברהם שלם

| --- | --- |

 לידה:  1888 סלוניקי, האימפריה העות'מאנית 
 פטירה:  1986 (בגיל 98 בערך) 
 מקום לימודים:  בצלאל, בית מדרש לאמנות ולמלאכות-אמנות (1918) 
 תחום יצירה:  הדפס 
 
רפאל אברהם שלם (1888 – 1986) היה אמן ישראלי יליד יוון.
תיאור

רפאל אברהם שלם נולד בסלוניקי, יוון, בשנת 1888. בשנת 1909 הוא הגיע לירושלים ביחד עם קבוצה של 12 בחורים ולמד כשנה בבית הספר 'תורה ומלאכה', שהיה שייך ל'אליאנס'. בין השנים 1913–1918 למד בבצלאל, בית מדרש לאמנות ולמלאכות-אמנות. הוא נבחר לשמש כמשגיח בבית הספר. שלם עסק בהדפס וכן יצר עיטורים בבאטיק על מתכת. בין השאר יצר עיטורים למנורה בבית הכנסת "יגע כפיים" בירושלים. בנו, שמעון שלמה שלם, נפל כחייל מילואים בשנת 1964.
שלם פרסם כמה חיבורים בתחום מחשבת ישראל. בשנת 1948 פרסם את החיבור "על גאולת ישראל: הערכה ואומדנה על שבעה סימנים שבספר דניאל", את הספר "ספר מנחל בדרך: השלמה לקונטרס הראשון על גאולת ישראל ... חידושי תורה וליקוטי מדרשים" (תשי"ב) ובשנת 1968 פרסם את "בית המקדש: 12 שרטוטים של הר הבית והמקדש לחלקיו - על פי תיאור בהלכות בית הבחירה להרמב"ם עם באורים ומראי מקומות" (תשכ"ז).
הערות שוליים

↑  ראו: קורות החיים של שמעון שלמה שלם, באתר "יזכור" של משרד הביטחון
| --- | --- |
בקרת זהויות :  ICIA: 278636  NLI: 987007465469205171  LCCN: n96066752  VIAF: 308268731   WorldCat (עם VIAF): 308268731
רשימת הרבנים הראשיים של טרנסילבניה

רשימת הרבנים הראשיים של טרנסילבניה (בהונגרית: Az Erdélyi Nagyfejedelemség országos főrabbijainak listája); בדוכסות הגדולה של טרנסילבניה (בהונגרית: Az Erdélyi Nagyfejedelemség) שהתקיימה כיישות בשם זה משנת 1745 ועד 1867. משנת 1745 ואילך אם כן, רבני אלבה יוליה (בשמה ההונגרי דיולהפהרוואר - Gyulafehérvár) החזיקו בתואר "הרב הראשי של הדוכסות הגדולה טרנסילבניה". בעברית כונו בדרך כלל "רב המדינה דזיבנבירגן".
התפקיד הופסק בחתימה על הפשרה האוסטרו-הונגרית של 1867 שיצרה את האימפריה האוסטרו-הונגרית.
הרבנים הראשיים

הרבנים הראשיים של הדוכסות מפורטים להלן לפי סדר כהונה:
| שם | תקופת כהונה | הערות |
| --- | --- | --- |
| יוסף ריים אויערבך | 1745 - 1750 |  |
|  | 1752 | יונתן טרביטש נבחר, אך סירב לקבל את התפקיד |
| שלום זליג בן שאול כהן | 1758–1760 |  |
| בנימין יהושע זאב וולף | 1764–1777 |  |
| משה בן שמואל לוי מרגוליות | 1778–1817 |  |
| יעקב בן משה | 1818 |  |
| מנחם יעקב יוסף בן יהושע מנדל | 1818–1823 |  |
| יחזקאל פנט | 1823–1845 |  |
|  | 1845 | צבי הירש דויד אופנהיים (או אופנהיימר) נבחר, אך סירב לקבל את התפקיד |
| אברהם פרידמן | 1846–1867 | השתמש בתואר עד מותו בשנת 1879, היה הרב הראשי האחרון של טרנסילבניה |
ראו גם

לקסיקון יהודי הונגרי. 1929. עורך פטר אויווארי
לקריאה נוספת

האנתולוגיה הדתית של אנשי דת בטרנסילבניה. ג'רג' יקוביני. עמודים קלוז'-נאפוקה: הוצאת ורבום. 2010 149–148 ISBN 978-606-8059-25-9